gentaiscool/nusaparagraph_emot huggingface dataset:
Sensasi seueul anu teu pikaresepeun tiasa lumangsung kusabab seueur alesan. Untungna, aya ubar bumi alami anu tiasa ngabantosan seueul, nyaéta:
Jahé
Coba nginum jahé anu diseduh atanapi dikulub, teras inuman cai. Anjeun ogé tiasa nambihan madu pikeun rasa sareng nutrisi tambahan. Salah sahiji cara jahé nenangkeun saluran pencernaan nyaéta ku ngaleupaskeun tekanan tina gas sareng nyepetkeun nyerna.Senyawa aktif anu aya dina jahe ieu, sapertos gingerol, tiasa mangaruhan sistem pencernaan sareng sistem saraf pusat, sahingga tiasa ngaleungitkeun seueul.
Robah pola emameun.
Upami anjeun ngalaman seueul saatos tuang atanapi sesah ngonsumsi tuangeun nalika seueul, aya sababaraha parobahan diet anu tiasa ngabantosan, nyaéta: Konsumsi tuangeun anu sakedik.
Nyingkahan manisan.
Inuman cukup cai, tapi ulah nginum bari dahar.
Ulah ngagolér sanggeus dahar.
Dahar lalaunan.
Konsumsi emameun nu hambar.

Emotion: disgusted
Basa harita keur aya penelitian ka pelosok, urang jadi salah sahiji tim pencari data jeung nu ngawawancara warga unggal imah. Di hiji imah, aya nini-nini nu usiana geus kolot pisan, anjeunna di imah dibaturan ku anakna nu geus dewasa. Pas urang keur ngawawancara, teu kuat hayang ngompol, jadina menta ijin jang ka cai. Di cai teh paroek teu katinggali nanaon, untungna urang mawa HP jadi bisa make lampu senter nu aya dina HP. Pas dihurungkeun teh, loba tumpukan kotoran nu teu diberesihkeun. Urang teu kuat nepikeun langsung kaluar deui, teu jadj ngompolna. Di sapapanjang jalan, beuteung urang mual ngabayangkeun naon nu geus tadi urang tinggali. 

Emotion: disgusted
Bayangkeun lamun urang keur numpak motor teras remna blong. Hal ieu kajadian ka kuring jeung rerencangan basa nuju bade jalan-jalan. Asalna mah urang duaan teu nyadar yen rem motor ieu rada ruksak, tapi pas kuring hoyong ereun sakedeung ka sisi jalan, rerencangan abdi karek nyadar yen rem teh teu tiasa dipencet, abdi langsung sieun pisan, bisi nyieun kacilakaan atawa bisi nyilakakeun batur di jalan, untungna jalan anu urang anggo teh keur sepi pisan janten urang pupuiran sabari nurunkeun gas nepikeun ereun motorna. Salila abdi nungguan eta motor ereun, abdi oge langsung nelepon rerencangan abdi anu sanesna kanggo ngageroan tukang bengkel. 

Emotion: fear
Pasangan anu rek nikah bisana ngalaman cemas mun rek papaisah jeung kolot, rasa cemas eta ges wajar di alaman ku sabagean jalma. Kadang sok aya anu nepika ceurik lila kusabab mikir bakalan jauh ti kolot, bakalan hirup sorangan jeung bakal ngarobah kahirupan samemehna. Misalna baheula mah aya nu ngahudangkeun sare, aya nu ngaulaan pikeun dahar jeung aya anu ngurusanan mun keur geuring. Tapi mun geus nikah mah kudu urang anu ngurusanan sagalana komo mun geus boga budak, loba tanggung jawab anu di pikirkeun jang kahirupan kahareup. Mun bisa pas geus pisah jeung kolot teh kudu terbuka ka pamajikan atanapi ka salaki meh rada bisa ngartikeun salah sahijina. Teras tong ngarasa era atanapi teu geunah mun rek menta tulung ka kolot, soalna kolot mah moal ngarasa karipuhan da kusabab naon nu henteu jeung budak sorangan. Mantak urang salaku nu jadi budak ulah nepika poho ka kolot, sanajan geus papisah imah jauh. 

Emotion: sad
Reuwas teu sangka jeung sedih pisan bari ceurik, ngan eta anu bisa kaciri tina babaturan urang ayena. Maneh na asa can bisa tarima yen rama na teh di vonis kena kanker stadium lanjut ku dokter kamari. Babaturan urang bener bener teu sangka kusabab rama na kaciri sehat sehat wae, tara pernah gering anu parah biasana ngan gering biasa hungkul. Maneh na ngan bisa ceurik jeung sieun yen kondisi rama na, sieun lamun nepika rama na ninggalkeun manehna jeung kulawargana. Babaturan teh carita yen rama na emang teu ngabogaan pola hirup sehat. Rama na geus sepuh oge masih wae ngarokok jeung minum minuman. Tah mereun tina kabiasaan eta cikal bakal panyakitna teh. 

Emotion: surprise
Katarima di perguan tinggi negeri teh sanes teu kahaja. Tapi tiasa diraih lantaran usaha jeung ngadua ka Allah SWT. Basa nyiapkeun kanggo ujian SBMPTN anu ka dua kali na abdi bener-bener diajar, fokus, jeung teu pati mikiran hasil. Anu penting mah abdi nambal di mana anu abdi can paham materi na, utama na di soal ngetang. Abdi mineng pisan miluan tryout minimal saminggon sakali. Alhamdulillah abdi oge meunang kasempetan bimbel gratis ti mahasiswa Unpad jeung UPI lantaran abdi meunang urutan lima uranganu paling badag nilai na. Abdi bulak balik ka UPI jeung Unpad kanggo bimbel jeung ditambih oge bimbel di bumi nyalira.

Emotion: happy
Ieu péso dapur geus dipikawanoh turun-tumurun ku pangeusi bumi, di leungeun ahli tina péso dapur rupa-rupa kreasi kuliner pisan nikmat bisa dijieun. Utamana lamun péso dipaké ku pamajikan tercinta, sanajan masakan anu dihasilkeun rasa rada asin teuing, bakal tetep rasa nikmat sabab dirasakeun ku cinta jero sapertos.Di sisi anu sanés, péso dapur ogé tiasa dianggo pikeun mesek buah anu kedah disyukuri ayana. Sebutna mangga, papaya, apel, jsb. Sedengkeun pikeun buah, kuring ogé tiasa nganggo péso dapur, anu mangrupikeun senjata seukeut anu mujarab pikeun mesek kulit. Upami anjeun teu acan kantos nganggo péso dapur, atanapi panginten anjeun henteu terang, langkung saé angkat ka dapur. Kusabab kuring yakin dulur boga ieu. Salian ti mujarab, péso dapur ieu ogé éfisién pikeun nyiksikan, nyiksikan, motong jeung mesek rupa-rupa hal anu engkéna bakal didahar, boh sorangan boh sacara kelompok. Janten péso dapur ieu mangrupikeun andalan koki, koki, juru masak anu efektif pisan sareng efisien anu parantos dianggo salami rébuan taun.

Emotion: fear
Neng Alwi teh nyaeta anakna lanceuk urang, ieu alo anu kadua. Umurna karek 6 taun jadi masih keneh sakola TK. Neng Alwi boga awak anu leutik, warna kulitna bodas, jeung rambutna rada galing. Neng Alwi boga kapribadian anu sok maceuh, lantaran lamun di imah teh sok lulumpatan saolah-olah tanagana teh teu beak. Manehna resep jeung mikanyaah oge kana binatang. Binatang nu Neng Alwi pikaresep teh nyaeta ucing. Neng Alwi boga rasa simpati jeung empati nu luhur, kabuktian pas aya ucing nu katabrak dihareupeun imah, manehna ceurik ngagoak. Neng Alwi oge jelemana daekan, lamun dititah pangmawakeun naon wae ge daek jeung henteu pamrih.

Emotion: happy
Lantaran aya masalah internal jadi nu nyebabkeun bubarna Wedding Organizer. Tapi samemeh bubar, urang jeung tim kabeh mindeng ngayakeun meeting ngeunaan naha bisa jadi kieu, ngameh aya evaluasi kahareupna lamun nyieun deui jasa nu sarupa nyaeta Wedding Organizer. Tiap kumpul pasti suasana na teh bingung, kuciwa, jeung sedih, gara-gara hiji jelema nepikeun ka kieu dampakna. Lamun keur meeting sok inget kumaha arurang kabeh ngabangun Wedding Organizer ieu nepikeun ka lumayan kasohor khususna di daerah Cimahi. Nepikeun ka hujan-hujanan atawa panas-panasan ge tetep di lakonan demi klien. Pernah oge pas mimiti mah keuna tipu ku vendor dekorasi, atuh arurang nalangan heula duitna.

Emotion: sad
Abdi pernah ngalaman teror nu mantak sieun pisan. Mimitina teh aya telfon di nomor nu teu dikenal. Pas diangkat teh ternyata ngakukeun dulur abdi nu jauh. Anjeunna nyarios gaduh sagala data abdi jeung bakal disebarkeun lamun teu nurut kana parentahna. Ku abdi geus sababaraha kali diabaikeun, angger we neror dina telfon jeung whatsapp. Tos di blokir ge aya keneh ngahubungi make nomor nu sejen. Modusna teh rupa-rupa, saolah-olah geus kenal lila jeung abdi, padahal mah teu wawuh-wawuh acan. Geus risih pisan sabab diteror meski geus ganti nomor, abdi ngalaporkeun nomor teror eta ka kantor polisi supaya ditindaklanjuti jeung abdi kenging perlindungan sacara hukum.

Emotion: fear
Kepala Staf Presiden (KSP) Moeldoko ngungkabkeun pangalamanana nyanghareupan wartawan. "Kuring teu sieun dicekel ku bedil, sumawona dicekel ku bedil, utamana saprak eta pakasaban abdi. Tapi pokona wartawan ieu mah sok gancang, seukeut, tatuna leuwih nyeri batan nu lian, sok mun urang ngomong sabenerna mah tulisanna salah, utamana mah mun salah mah pasti butut,” pokna. Ti dinya Moeldoko loba diajar. Nurutkeun manehna, teu gampang jadi pajabat pamarentahan anu sapopoe kontak jeung média. "Pangalaman kuring di dinya, kuring kedah ngaku yen kuring diajar pisan ti babaturan wartawan sabab kuring leres-leres ngarasa yen tina kahirupan militer dugi ka kahirupan sektor pamarentahan anu sipil sareng di luar sareng di jero aya politik, janten eta henteu gampang. abdi," cenah.

Emotion: fear
Urang katarima di salah sahiji kampus di jakarta, urang ngarasa bangga pisan ka diri urang. Soalna usaha urang teu sia-sia, urang geus miluan tes geus bulak balik ti kampung ka jakarta, geus ngapalkeun buku-buku paket. Kabeh usaha nu ku urang lakuken di lakonan sorangan, teu di baturan ku sasaha. Pas katarima urang bungah pisan, asa teu nyangka orang kampung bisa kuliah ka kota, jauh ti kolot. Tapi pas di kota urang manggihan hal-hal anu beda, saperti karakter jelemana anu masing-masing, jiga hare-hare jeung tara nyapa ka sebutna mah kurang ramah. Tapi urang bungah pisan mun unggal balik kampus teh nempo hotel anu jangkung harurung, terus nempo apartment jeung rumah susun. Mun urang mah icing di asrama khusus awewe. Terus kampusna teh gede, fakultasna aya loba jadi teu bosen mun unggal poe kuliah unggal poe ge. 

Emotion: happy
Mun rek meuli tiket kareta teh urang sok kudu ngantre heula sabab nu butuheun na oge loba. Tah sabisa mungkin mun ngantre teh kudu tartib, taat kana aturan, ulah nepi ka nyorobot antrean batur. Sakumaha butuh jeung mendesak na oge kudu sabar ngantre, da batur ge sarua boga kapentingan sejen. Ulah nepi ka nyorobot hayang tiheula. Mun hayang tiheula mah datang na ge kudu leuwih tiheula tibatan batur. Tah, komo mun nepi ka nyorobot mah mantak kajengkeleun batur. Yuk ah urang diajar tartib dina ngantre supaya teratur ngantrena jeung rapi katingalina! Tong hilap mun ngantre jaga barang bawaan sorangan, bisi leungit.

Emotion: angry
Jalma nu ngalaman gangguan fobia spesifik sapertos autofobia biasana sadar upami kasieun nu manehna rasakeun teh teu normal. Nanging mineng pisan manehna teu tiasa ngendalikeun reaksi sawaktos dihadepkeun ka situasi atanapi kayaan nu ngamicu kasieunna. Autofobia mangaruhan unggal jalmi ku cara nu benten. Meren aya nu ngarasa teu aman upami nyalira eweh jalma, nikakeun muncul rasa ariwang, hanjelu, tur sieun. Ciri-ciri jalma nu ngabogaan autofobia atanapi sieun upami nyalira teh aya babaraha rupi. Kesang tiis, lieur nika nyeuri sirah, kesangan nu leuleuwihan, palpitasi jantung, seueul,  engap angen, gangguan dina pencernaan, kabeh eta teh babaraha ciri nu tiasa muncul upami jalma autofobia keur nyalira.

Emotion: fear
Jalma anu sieun jarum bisa boga pangaruh detrimental dina awak. Alesanana, jalma-jalma ieu tiasa nyingkahan pamariksaan di dokter umum atanapi dokter gigi, supados henteu mendakan jarum suntik. Joni Pagenkemper boga sababaraha cara anu bisa nulungan anjeun ulah sieun disuntik, nyaéta:
Upami mungkin, pastikeun suhu kamar suntikan haneut, henteu tiis. hawa tiis bakal nyadiakeun sensasi leuwih nyaman
Saméméh disuntik, biasana tempat anu rék disuntik bakal dibersihkeun maké alkohol
Salawasna nganggo jarum suntik anyar
Gancangkeun jarum kana awak supados nyeri teu karasa teuing.
Sababaraha urang anu diwajibkeun nyuntik diri di bumi kadang ngalakukeun kasalahan. Salah sahiji kasalahan anu dilakukeun nyaéta ku cara nyiwit kulit anu badé disuntik. Kacuali anjeun beuratna handap rata-rata atanapi ipis pisan, anjeun henteu kedah ngalakukeun ieu.

Emotion: fear
Samemeh lahiran, ibu hamil dianjurkeun jang ngalakukeun kagiatan nu alus jang proses lahiranna jaga, nyaeta salah sahijina leuleumpangan. Menjelang lahiran, ibu hamil teh kudu ngalobakeun leuleumpangan supaya utun na sehat jeung loba kagerakkeun. Leuleumpangan na biasana isuk atawa sore supaya teu panas oge, jeung jarakna tong jauh teuing. Supaya kagerakkeun we eta si utun na teh. Tah, salian leuleumpangan, ibu hail oge kudu bisa ngajaga pantrangan, misalna tinu tuangeun. Tong nepi ka jabrah, sagala rupa di tuang, sabab aya sababaraha tuangeun nu teu sae bahkan ulah dituang menjelang hari lahiran mah. Eta teh kudu dilakukeun demi kasehatan si utun jeung kalancaran lahiran nana. Yuk ah ka ibu hail, urang leukeunan kabiasaan ieu supaya lancar lahiranna!

Emotion: happy
Kuring sakali diajar ti jam 9 énjing dugi ka 3 énjing salami sababaraha dinten. Sareng kuring nyusun strategi. Kuring nyaho yén pangabisa abdi, ngenaan survei ti bimbel mah salah sahiji faktor nu alus jang test nyaeta kudu lewih mantep dina nu urang bisa. Kasusna abdi dina Matematika, lajeng saeutik dina Fisika pikeun sababaraha bahan nu Nyaan master ogé. Kimia sareng Biologi abdi henteu saé. Ku kituna kuring ngudag saloba mungkin pikeun meunangkeun skor math pangluhurna mungkin, Fisika luhur 3 bener, sarta ngan meunang 1 titik dina Kimia jeung Biologi. Jaman kuring, tés SBMPTN masih dibagi jadi 3, nyaéta TPA, Kaparigelan Dasar (Matématika Dasar, Basa Indonésia jeung Basa Inggris) jeung Sains. Jeung udagan kuring ngahontal mayoritas. Kuring ngan ukur gagal ngajawab 1 patarosan dina Matematika Dasar, ogé sababaraha patarosan dina Matematika Sains, sareng udagan Fisika, Kimia, sareng Biologi kuring aya dina udagan. Abdi rada optimis yén kuring tiasa lulus.

Emotion: happy
Abdi mangrupikeun salah sahiji karyawan anu parantos PHK kusabab dampak pandémik. Abdi mangrupikeun salah sahiji anu untung sabab kuring nembe PHK taun 2021 sedengkeun seueur réréncangan kuring parantos PHK ti April 2020. Ti sudut pandang kuring salaku karyawan. Kaputusan PHK mangrupikeun kaputusan anu manusiawi sareng bijaksana pikeun karyawan. Naha kuring nyarios kitu? Abdi mangrupikeun salah sahiji jalma anu seueur artos dina dunya pariwisata, anu parantos janten primadona Bali. Saatos pandémik, kaayaan janten 90 derajat. Pausahaan abdi salah sahiji anu saé pisan, sabab hoyong mayar hak-hak karyawan anu di PHK henteu paduli masalah kauangan anu aranjeunna alami, sahenteuna tina uang pesangon urang masih gaduh artos jaga pikeun mayar kabutuhan hirup urang. dina mangsa pandémik, sababaraha diantarana antukna dijadikeun modal usaha.

Emotion: sad
Urang lamun geus di gawe dina sahiji tempat boh di pabrik atawa di kantor urang teh ngabogaan hak hak anu kudu dihargaan lamun geus ngajalankeun kawajiban na anu bener. Salah sahiji na nyaeta orang boga hak atawa jaminan moal bakal di usik atawa di ganggu ku batur dina hal gawean, kusabab urang oge meunangkeun pagawean oge make usaha jeung henteu babari. Urang oge sabage pagawe teh resmi, aya surat surat na kaasup surat kontrak gawe anu eusina iraha urang mulai gawe jeung nepi ka iraha eta teh teu meunang di ganggu sangeunahna. Jadi lamun ujug ujug urang anu jeur di gawe tuluy posisi pagawean urang di cokot ku batur padahal urang henteu salah wajar yen urang ambek teu tarima tuluy boga hak ngalaporkeun ieu.

Emotion: angry
Di usum Covid kieu lamun ngarasakeun gejala panyawat pilek pasti dihubungkeun jeung covid. Padahal bisa wae eta teh ngan pilek biasa. Tapi tos dua harian ieu abdi ngarasa lieur jeung nyareri tonggong. Suku oge pararegel padahal teu kamamana. Ditambih tos lima harian pilek, pas ngecek suhu, epekteh suhuna 37 darajat. Lumayan tinggi. Babaturan langsung ngabejaan sina tes swab, supados tiasa dipastikeun panyawatna. Abdi langsung daptar ka hiji klinik, isukna datang ka ditu. Hasil cek na bakal kaluar ngke peuting, abdi tos pasrah naon wae hasilna. Pas hasilna kaluar epekteh bener we abdi positif covid-19. Abdi rada geumpeur tapi langsung isolasi dina kamar.

Emotion: surprise
Diklatsarmil (Pendidikan dan Pelatihan Dasar Kemiliteran) mangrupakeun salah sahiji syarat asup ka instansi militer atawa semi militer. Contona mun hoyong asup Resimen Mahasiswa, kudu ngajalani Diklatsarmil nepi ka lulus heula. Tah Basa abdi ngalaman eta pendidikan teh rame na kacida. Salian urang diajarkeun elmu kamiliteran, urang oge diajarkeun elmu penunjangna, jiga kapamimpinan, survival, teknik search and rescue, jeung sajabana. Tah dina ngajalanan neang elmu na teh resep pisan. Sis kabersamaan jeung babaturan teh bener-bener kauji kakompakan nana. Babaturan teh geus deukeut pisan asa jeung dulur. Pokokna mah eta pangalaman teh teu bisa dipohokeun. Tah, baraya mun hoyong ngabdi ka nagara, yuk ah daftar ka instansi atawa organisasi kamiliteran supaya bisa ngandi bari ngarasakeun resepna.

Emotion: happy
Poe ieu abdi bungah pisan sabab bade nyandak hadiah dorprise ka Toserba. Abdi ngiringan undian minggu kamari, undian na dilaksanakeun online. Alhamdulillah abdi kenging hadiah. Ayeuna teh si eta hadiah kedah di candak. Aduh abdi meuni bungah kaliwat saking kenging hadiah sapedah gunung. Leungeun teh ngageter wae sapanjang jalan, awak asa tariis, pikiran atoh barijeung bingung bisi penipuan. Pikiran geus teu konsentrasi, teu fokus kana nanaon. Bakat ku bungah, nepi ka poho teu sarapan heula, dangdan we tuluy langsung indit nyokot hadiah. Aduh gusti hatur nuhun ieu hadiah katampi pisan. Teu bisa eureun ngucap rasa syukur alhamdulillah kanu Maha Kawasa.

Emotion: happy
Ayeuna kuring cicing di wewengkon Sleman anu mangrupa wewengkon anu aya di suku Gunung Merapi. Kuring cicing di wewengkon ieu ti umur 3 taun, bisa disebutkeun geus ngalaman sababaraha lini, kayaning 27 Méi lini tektonik anu lumangsung di Yogyakarta, nepi ka runtuyan lini vulkanik disababkeun ku aktivitas Gunung Merapi.

Nalika aya gempa 27 Mei 2006 di Yogyakarta, abdi masih SD. Abdi émut pisan yén gempa lumangsung sakitar jam 6 énjing nalika kuring ningali kartun. Bapa kuring harita keur siap-siap rék nyokot rapor SD. Sabada gempa, saréréa panik. Kuring langsung kaluar ti imah sagancangna. Alhamdulilah sadaya anggota kulawarga kuring salamet, kitu ogé imah kami anu ngan ukur retakan leutik. Ieu pangalaman kuring nyanghareupan gempa pikeun kahiji kalina.

Emotion: fear
Coba ulah hariwang teuing ngeunaan naon anu aranjeunna lakukeun. Langkung saé, alihan pikiran anjeun pikeun fokus kana diri anjeun, sanés? Rengse naon tanggung jawab anjeun sateuacan anjeun aub sareng jalma sanés. komodeui upami gawean di sorobot ku batur.

Anjeun ogé tiasa nyobian téknik rélaxasi, sapertos meditasi atanapi yoga, pikeun nyegah setrés padamelan sareng ngabina rasa tenang sareng damai dina diri anjeun.

Upami Anjeun gaduh batur sapagawean toksik, ulah ngarasa inferior atawa malah langsung mundur. Dimana wae anjeun damel, kamungkinan meunang batur sapagawean toksik pasti aya. Hal anu paling penting nyaéta anjeun tiasa nungkulan éta kalayan saé supados anjeun tiasa nyingkahan setrés padamelan sareng épék goréng anu sanés.

Nanging, upami anjeun parantos usaha tapi henteu hasil sareng éta leres-leres nyababkeun anjeun setrés, panginten mundur mangrupikeun solusi anu pangsaéna. Nanging anjeun kedah aya dina tempat anu tiasa ngahargaan sareng bogoh kadiri sorangan.

Emotion: angry
Aya sababaraha gejala anu muncul nalika ngalaman sieun pedah ku nyalira. Kahiji, maranéhna ngahaja nyingkahan situasi nalika nyalira. Aranjeunna sieun naon anu bakal kajadian nalika aranjeunna nyalira. Aranjeunna bakal hariwang pisan pikeun nyalira sareng nganggap yén aranjeunna bakal cilaka parah atanapi maot. Mibanda gejala kawas pingsan, henteu mampuh konsentrasi dina nanaon, gagal pikeun mikir jelas. Éta ogé sering ngalaman gejala émosional sapertos setrés, pikiran nyalira, sareng sieun terisolasi. Parobahan fisiologis lumangsung kaasup ngaronjat denyut jantung, tekanan getih, sarta kesangan. Aya gejala fisik anu lumangsung, sapertos tiis sareng panas, seueul, pusing, tremor, sesak napas, sungut garing, seueul, pusing, sareng nyeri sirah. Kasieun anu kaleuleuwihan ogé bakal ngabalukarkeun parobahan dina kabiasaan dahar jeung sare.

Emotion: fear
Jaman kuring alit, kolot kuring sering ngagero kuring kusabab kasalahan anu teu penting. Meureun intina mah lain nyeuri tapi nasehat. Anu ngajadikeun naséhat ieu kaleuleuwihan nyaéta yén éta rada kasar dina pangiriman. Hal ieu ngajadikeun kuring sieun lamun kuring ngalakukeun nanaon, sieun di scolded lamun tétéla kuring ngalakukeun salah. Nalika kuring dewasa, kolot kuring henteu deui nyéépkeun kuring pikeun kasalahan anu teu penting sapertos baheula. Ayeuna langkung diarahkeun pikeun ngabenerkeun kasalahan anu parantos dilakukeun. Sanaos kolot kuring beuki hadé, sateuacan kuring terang, aya anu salah sareng kuring. Nalika kuring dewasa kuring sadar yén kuring budak anu sieun ngalakukeun hiji hal. Naon waé éta. Sanaos tindakan éta mangrupikeun hal anu leres. Kuring sering janten overthiking kusabab kasalahan leutik anu kuring lakukeun. Mun kieu mah pasti stres.

Emotion: sad
Isuk-isuk Mika geus dangdan meuni rapih jeung sareungit. Dangdananna meuni pangling pisan beda jeung biasana. Singhoreng mah poe ayeuna teh pangumuman finalis mojang jajaka kabupaten Ciamis. Sadaya finalis mojang jajaka dikempelkeun tuluy di asah skill public speakingna jang nangtukeun saha nu jadi juara dina ajang ieu. Mika nyaeta salah sahiji finalis acara iei, mantak ti suhud keneh ge geus persiapan sadayana sing alus. Pas nuju penilaian, alhamdulillah public speaking Mika lancar tanpa aya hambatan atawa sanggahan ti juri. Pas pengumuman, ternyata Mika kapilih jadi mojang kabupaten Ciamis 2021. Alhamdulillah pisan hasilna memuaskan. Mika ngarasa atoh kacida bisa ngabanggakein orang tua na. Mugia tiasa amanah kana gelar ieu.

Emotion: happy
Allah lamun rek mere rezeki ka hamba na emang bisa tina cara naon wae. Siga tatangga urang, maneh na akhir akhir ieu sok ngeluh yen ges teu kuat deui nguliahkeun anak na. Maneh na boga warung sembako tapi ayeuna ges hese payu kusabab loba mimi market. Tapi tadi isuk ujug ujug tatangga urang meunang rezeki anu teu di sangka sangka pisan. Manehna meunang undian duit anu lumayan nominal na tina produk kopi. Padahal ceunah manehna ngan saukur iseng ngajaran ngirimkeun cangkang kopi. Tapi teu di sangka cangkang kopi eta anu mawa rezeki, maneh na ceurik jeung reuwas teu sangka yen maneh na meunang rezeki gede. Duit eta teh rencana na rek di pake keur mayar kuliah anak na. Ieu teh hiji bukti lamun niat urang alus, rezeki bisa datang ti mana wae.

Emotion: surprise
Abdi nembe abdas di kamar cai masjid anu aya di kampus, teras pas abdi bade ngenteung, abdi ngambeu aya bau anu nyereud pisan, bauna teh sigana mah ti gigireun kamar cai lantaran di dinya sok aya ucing jeung aya tatangkalan. Pas abdi nyamperkeun sumber bauna, epekteh bener we eta teh tai ucing. Bari si ucingna oge aya disabeulahna. Abdi teu kiat pisan ngambeuna, komo eta tai teu dikubur dina taneuh tapi diantepkeun we di luhureun pasir. Abdi langsung meresihan suku kuring lantaran bisi beunang tilas tai ucing di dinya. Jalmi anu sanes oge langsung narutupan hirung bakating ku bau eta tai ucing. 

Emotion: disgusted
Alat-alat anu aya di lab teh kaasup alat anu teu mirah, matak siswa anu nuju make lab di sakola kedah ati-ati. Pas abdi sareng rerencangan nuju praktek di lab, aya hiji rerencangan abdi nu teu kahaja mepeuskeun gelas ukur lantaran maranehna hareurey, padahal ti awal geus dibejaan ku nu sanes yen ulah maceuh di lab. Awalna mah maranehna teu ngaku mepeuskeun eta gelas, maranehna oge sempet nyumputkeun eta gelas. Tapi aya hiji rerencangan anu ningal gelas eta di wadah runtah. Bapa guru langsung naros ka sadayana, nitah saha wae anu mepeuskeun eta gelas kanggo ngaku wae, pas tos diancem bakal ditingal dina CCTV, akhirna rerencangan abdi ngaku. 

Emotion: fear
Abdi mahasiswa anu nembe lulus ti SMA di Sumedang, Jawa Barat, alhamdulillah tiasa katampi di paguron luhur negeri di Bandung taun ieu (2022). Perjuangan kuring nuturkeun SBMPTN bisa disebutkeun teu dramatis jeung tegang teuing. Bayangkeun kuring ngan ukur diajar sakitar 45 dinten. Kuring ngalokasikeun kira-kira 3-4 jam sapoé pikeun diajar (kalobaannana ukur maca buku), latihan patarosan, sareng cobaan. Najan kitu, kuring mah jalma nu puguh, dina 45 poé éta meureun ngan kira-kira 30 poé kuring diajar sabab sesana mah dianggap waktu "istirahat". Gélo lamun inget waktu éta, bisa ngabayangkeun diajar 3-4 jam sapoé, mindeng teu eureun-eureun lamun keur puasa. Sakapeung kuring oge remen mikir "naha aing kudu diajar bari puasa kieu? Geus lapar, haus, pusing deui". Lamun timbul pikiran atawa keluhan ieu, kuring sok mikir yén diajar getol henteu hartosna kuring bakal ditarima di PTN, komo deui ai teu puguh.

Emotion: happy
Lantaran cai galon tos seep, abdi langsung mesen cai ka tukang galon anu unggal poe tos janten langganan. Saatos ngantosan sapuluh menitan, tukang galon datang mawa galon anu tos dieusian cai. Abdi oge sakalian menta tulung pang masangkeun galon lantaran tempat galonna rada luhur, janten abdi teu tiasa masangna. Tapi di galon sateuacanna masih keneh aya cai sakedik, kedah dipindahkeun heula supados tiasa digentos. Abdi tadina bade nyandak hiji panci badag anu tempatna aya di luhureun lomari, tapi bakating ku luhurna abdi kedah nanggo korsi, abdi teu apal di luhureun panci eta teh aya tutup kacana, pas eta panci dicandak, tutupna langsung murag jeung peupeus. Abdi sareng tukang galon reuwas lantaran sora kaca peupeusna teh tarik pisan, komo si belingna teh pabureuncay kamamana. Abdi langsung ngaberesihan eta beling sabari sieun dina hate lantaran bisi diseuseulan ku mamah. 

Emotion: fear
Prank anu dilakukeun ku Atta ka Raffi teu ereun di dinya, lantaran keheul tos diprank, Rafii oge bade nyiapkeun prank kanggo Atta. Pas Atta nuju masak emih kanggo Raffi jeung Nagita, Raffi jol ngautahkeun emih, jeung mepeuskeun mangkokna. Hal eta nyieun Atta panik jeung sieun. Manehna disalahkeun gara-gara manehna Rafi janten reuwas jeung gering. Kabeh jalmi anu aya di ditu langsung riweuh mawa Raffi ka rumah sakit. Merry, asisten Raffi oge teu ereun nyeseulan si Atta anu ceuk manehna geus nyebabkeun bosna cilaka lantaran prank na. Raffi langsung digotong ka mobil ku sarerea, Atta oge miluan asup ka mobil. Pas mobil tos rek angkat, Raffi jol gugah teras nyebutkeun yen ieu teh prank balesan ti Raffi.

Emotion: surprise
Urang mindeng ngarasa jijik lamun urang nempo dahareun nu geus busuk. Nyimpen kadaharan anu leres tiasa janten jalan pikeun nyegah kadaharan gancang busuk. Sabalikna, nalika urang nyimpen bahan pangan sembarangan, umur dahareun bakal langkung pondok tibatan anu sakuduna, parobahan rasa sareng gizi, jeung nyeubabkeun karacunan. Sababaraha kadaharan tiasa langkung gancang busuk tibatan jinis kadaharan nu sanés. Salian ti kaayaan kadaharanna sorangan, aya ogé faktor panyabab séjén anu bisa ngajadikeun kadaharan teu tahan lila. Anu kahiji, bisa disababkeun ku baktéri. Lamun kadaharan teu disimpen atawa ditutupan ku bener, baktéri pembusuk bisa tumuwuh gancang sarta ngahasilkeun limbah nu ngajadikeun kadaharan jadi robah penampilan sarta bau. Baktéri pembusuk ieu ogé tiasa asup kana kadaharan tina ramo anu teu dikumbah sareng alat makan anu teu disterilisasi.

Emotion: disgusted
Antrian panjang mindeng kapanggih di unit pelayanan publik saperti Kantor Pajak, Bank, KPPN, Samsat, ogé Puskesmas jeung Rumah Sakit. Tapi anu paling penting nyaéta unit palayanan kasehatan sabab bayangkeun nalika anjeun gering sareng kedah ngantri, ngantosan sababaraha jam kanggo dilayanan, padahal jalma anu sehat tiasa setres upami ngalaman eta. Tina jalma-jalma anu ngantri pikeun meunangkeun layanan, tetela aya karugian anu lumayan unggal poe. Lamun nyokot sampel dina palayanan kaséhatan hususna antrian di rumah sakit, nurutkeun data Badan Pusat Statistik (BPS) aya 2.820 rumah sakit dina April 2018. Jumlahna aya 564.000 pasien unggal pena macet dina antrian. Panghasilan rata-rata masarakat Indonesia nyaeta Rp 10.000 per jam, lamun dikira-kira unggal jalma ngadagoan 1 jam, mangka aya karugian Rp 5,64 miliar unggal poe..Teu antaparah deui, aya pangorbanan anu kudu dilakonan pikeun datang ka hiji tempat jeung meunang jasa. Ti mimiti ninggalkeun pagawean, nepi ka ngorbankeun biaya perjalanan pikeun datang ka dinya. Naon deui, lamun layanan dina poe eta geus pinuh, isukna kudu ngatur jadwal jeung kurban waktu balik, otomatis waragad bakal jadi 2x leuwih.

Emotion: angry
Rada trauma rek ngagym deui teh sabab baheula pernah ditutur-tutur ku bapak-bapak. Jadi harita pas beres ngegym biasana sok langsung ka tempat bilas ngameh di jalan teu kesangan, jeung pas nepi imah teu kudu beberesih deui. Tapi hiji waktu teuing kunaon bapak-bapak teh teu wanoh oge ditutur-tutur, nepikeun ka tempat parkir ge masih dituturkeun. Malah sempet digeroan ku manehna, tapi ku sabab urang kaburu sieun jadi pas digeroan teh urang api-api teu ngadenge. Nepikeun ka ayeuna trauma, jadina ti saprak eta urang pindah tempat gym ku harepan euweuh nu ngingintil deui urang pas olahraga di tempat gym. Pindah teh soalna sieun dikukumaha.

Emotion: fear
Urang pasantren teh ti keur leutik keneh, aya kelas 4 tan. Jadi geus jauh ti kolot, naon-naon teh kudu dilakukeun sorangan, euweuh nu ngingetan. Hiji waktu pas hudang sare, urang heuay, tuluy babaturan urang ngernyitkeun beungeutna tanda bau nu teu ngeunah. Tuluy urang disindir ku manehna, "Maneh teh heuay atawa hitut? Meuni bau pisan!". Urang era bari ngajawab, "Heuay". Mun papanggih jeung manehanana deui teh sok era, inget kajadian eta. Ti saprak harita mah urang rajin sikat gigi, harita teu rajin teh ku sabab teu diajarkeun ku kolot yen kudu mindeng nyikat gigi. Geus rutin nyikat gigi mah batur mun ngobrol jeung urang ge ngarasa nyaman teu ngajaga jarak deui.

Emotion: shame
Najwa Shihab jadi salah sahiji jalma nu ngainspirasi abdi dina segi wawasan jeung pamikiran nana. Paikiran na teh krtis jeung logis pisan. Pantes we bisa kitu ge da anjeunna rajin pisan maca buku. Salian eta, kamampuan public speaking na ge alus pisan, teu sieun kanu sagala pertanyaan nana. Nyalina ge gede, da sabab wawasan na ge teu diraukeun deui. Tah urang ge tiasa nurutan kabiasaan na maca buku, supaya urang bisa boga cara berpikir jiga Najwa Shihab. Pamikiran jiga kitu teh bisa dimiliki setiap jalma ngan syaratna kudu rajin maca jeung rajin ngulik kana hal nu dipikapenasaran nana. Urang oge kudu loba diskusi jeung nu lan supaya bisa leuwih open minded. 

Emotion: happy
Dahareun anu geus buruk teh goreng pisan jang dikonsumsi sabab sok loba reaksi jeung mikroba atasa sajenisna nu ngajadikeun racun dina dahareun buruk. Tapi, loba jalma pemulung nu teu kabeuli dahar, mulungan dahareun sesa dina tong sampah. Dahareun na teh kadang mah geus buruk atawa kadaluwarsa, tapi da euweuh deui pilihan, daek teu daek kudu ngonsumsi nu kitu. Tah hal ieu teh kudu loba disaradi, sabab ngonsumsi dahareun buruk teh jadi salah sahiji hal nu bakal nimbulkeun panyakit, jeung deuih euweuh gizian nu asup kana awak. Mantakna, coba kurangi dahar dahareun nu pimantakeun teh. Anggursih mah leuwih kerja keras supaya bisa minimal konsumsi dahareun nu layak.

Emotion: disgusted
Di salah sahiji gang belokan nu aya deukeut Hotel Horison, aya kaributan rame pisan tadi sore. Jadi, aya kasalahpahaman antara sopir gocar sareng kabogoh customerna. Jadi, customerna teh keur pasea jeung kabogohna di sisi jalan. Tuluy langsung nyewa gocar. Pas geus asup kana mobil, si kabogohna teu narima jadi ngulahkeun indit. Tah supir gocar teh bingungeun. Pas rek insit, kabogohna nyampeurkeun supir gocar tuluy neunggeul rarayna sabab nitah ulah indit. Supir gocar untung na sabar, nitah customerna mereskeun heula masalahna terus ngacancel sewa gocarna. Geus kitu, customerna langsung turun deui. Supir gocar tuluy indit we embung pipilueun da bisi salah.

Emotion: angry
1. Tong benci trauma sabab eta mangrupa wujud rasa sayang hirup ka anjeun sangkan anjeun leuwih kuat batan trauma sorangan.
2. Ngurangan mikahayang hiji hal anu teu bisa kahontal, syukuran kana ni’mat anu aya dina bentuk trauma sabab bakal dipandu ku kahirupan pikeun jadi jalma unik di luhur rata-rata jalma.
3. Entong masihan réaksi négatip nalika anjeun ngingetkeun trauma, anjeun kedah ngarobih "label hate" janten "label cinta" pikeun trauma.
4. Trauma teu bisa leungit lengkep sabab lebur jadi sumber kakuatan anyar jeung mantuan Anjeun pikeun meunangkeun ngaliwatan fragmen kahirupan anyar Anjeun.

Upami anjeun masih teu tiasa tenang dina cara di luhur, anjeun tiasa konsultasi ka psikolog

Emotion: fear
Pamikiran jalma pikeun anjing pasti mangrupi hal-hal anu di pika sieun, saperti kasieun di udag-udag. Teu jarang biasana jalma pas karek nempo anjing na ge geus ngaboga rasa kasieun, padahal anjingna mah keur icing misalna. Sabenerna pamikiran kasieun kanu anjing teh bisa di ubah pola pikirna, eweh anjing anu galak tanpa sebab. Rata-rata sato komo mun anjing bakalan nyaho naon nu ku urang rasakeun, saperti mun urang keur amprok jeung anjing eta teh anjing bakal nyaho mun di jero hate urang aya rasa kasieun, jadi mun bisa mah amprok jeung anjing teh kudu nyantai ulah tegang jeung ulah nunjukeun kasieun. Mun kitu mah anjing moal ngudag, jeung moal ngagegel. 

Emotion: fear
Abdi sareng rerencangan ngarencanakeun kanggo nyieun hajatan leutik kanggo adi abdi nu pang leutikna. Manehna salila hirup genep taun teu acan pernah ngarayakeun ulang taun. Balik ti sakola abdi langsung ngajemput manehna ka KFC. Asalna manehna mikirna ngan meser hayam hungkul, tapi abdi langsung mawa manehna ka ruangan anu tos disewa kanggo ulang taun manehna. Manehna atoh pisan lantaran seeur rerencangan anu datang jeung masihan hadiah. Abdi langsung masihan manehna mahkota jeung selempang sabari nyiapkeun kue. Sadayana langsung ngadu'a sasarengan teras emam kue sasarengan. Manehna atoh pisan teu nyangka meunang seeur hadiah ti rerencanganna. Urang oge teu hilap popotoan sasarengan.

Emotion: surprise
Pas jaman rerencangan abdi parada gaduh hape android abdi teu gaduh hape. Aya oge hape Samsung leutik anu dipasihan ku mamah. Abdi era lantaran batur mah hape na teh layar na baradag, sedengkeun abdi mah hape na leutik, janten era lamun mawa hape ka sakola teh. Pernah oge abdi dihereuyan lantaran hape na leutik. Tapi basa tos lulus kuliah abdi alhamdulillah tos boga duit sorangan. Hal pertama anu dipeser ngangge duit abdi sorangan nyaeta hape lantaran butuh. Tapi abdi oge teu gaduh duit seeur, janten abdi mung meser hape android anu mirah wae, nyaeta hape advan. Sakitu ge abdi tos atoh lantaran tiasa kapake pisan.

Emotion: happy
Basa mimiti naek pesawat urang katinggaleun da teu apal mun pesawat teh tepat waktu pisan. Keur mah di jalanna macet jeung pas nepi pesawat ge urang kudu urus itu ieu samemeh bisa asup ka pesawat teh, jadi ieu nu nyebabkeun katinggaleun jadwal. Emang alusna mah 6 jam atawa minimal 2 jam teh urang geus siap naek pesawat, lain 2 jam deui naek pesawat urang kakara indit ka bandara, ieu salah pisan. Soalna di bandara oge kudu urus-urus itu ieu jeung etateh ngabutuhkeun waktu nu saeutik, komo deui mun bandarana keur pinuh bisa-bisa 2 jam eta kapake jang ngantri hungkul. Jadi ceuk urang mah ulah inditna ngaret teuing ti imah ka bandarana.

Emotion: surprise
Basa Idul Adha. Abdi ngabantosan masjid kanggo ngaberesihan daging anu tos dipeuncit. Abdi ngabantosan rerencangan abdi anu nuju ngaberesihan kadut domba. Karunya pisan manehna ngan ngaberesihan sorangan lantaran anu sanesna teu daraek ngaberesihan kadut domba anu bau pisan. Teu heran lamun seeur rerencangan abdi anu teu daek ngaberesihan kadut lantaran bauna awet pisan, sanajan geus diberesihan make sabun oge angger we bauna mah napel kene, komo lamun beunang kana baju. Pas abdi ngaberesihan kadut, aya seeur pisan tai domba di dinya anu baruleud keneh jeung aya oge anu masih keneh badag pisan, tilas emam domba. Abdi langsung hayang utah pas ngambeu bauna, tuluy nganggo masker jeung sarung lengeun. 

Emotion: disgusted
Seueur kaayaan maot dina manusa. Sababaraha kaayaan maot teu merta ngabalukarkeun anjeunna maot sanggeus éta. Aya nu koma sapoe engke hirup deui, aya oge nu koma mangtaun-taun cageur deui hirup deui. Sababaraha anu katabrak sareng tatu parah dugi ka maot, teras pulih. Kaayaan maot sapertos kitu teu tiasa disebat maot throes, sabab maotna masih jauh. Aya 2 momen anu dijauhkeun ku manusa, nyaéta maot sareng kiamat. Ku kituna kuring nyimpulkeun yén maot bakal lumangsung dina unggal maot individu. maot bener bakal kajadian ka unggal individu. Unggal jalma bakal ngalaman kaayaan maot sateuacan maot. Aya anu sakedapan, aya anu lami ngagolér dina ranjang.

Emotion: fear
Agoraphobia atanapi agoraphobia nyaeta sieun atawa kahariwang kaleuleuwihan ngeunaan tempat atawa kaayaan nu nyieun penderita ngarasa panik, trapped, daya teu upaya, atawa isin. Umumna, agoraphobia timbul nalika penderita ngarambat atanapi aya di tempat umum, khususna rame. Perawatan pikeun agoraphobia tujuanana pikeun ngaleungitkeun kasieun sareng panik, ogé ngajar pasien kumaha ngadalikeun diri nalika mikirkeun atanapi nyanghareupan kaayaan anu dipikahariwang. Ieu di handap aya sababaraha cara pengobatan anu tiasa dilakukeun:
1. Psikoterapi
Konseling sareng psikolog sareng psikiater tiasa ngabantosan pasien nungkulan kasieunana. Sababaraha jinis psikoterapi anu tiasa dilakukeun pikeun ngubaran agoraphobia nyaéta:
2. Cognitive Behavioral Therapy (CBT), sangkan penderita leuwih percaya diri, wani, jeung mikir positip ngeunaan situasi atawa tempat nu dipikahariwang.
Terapi paparan (desensitization), pikeun ngurangan sieun ngalaman tur nganggap yén hal anu takwa téh normal
Terapi rélaxasi, pikeun bersantai otot, ogé ngurangan tingkat tegangan ngalaman nalika kaayaan kaayaan sieun.
3. Narkoba
Narkoba dianggo pikeun ngubaran keluhan sareng gejala anu timbul nalika pasien ngalaman agoraphobia. Pangobatan anu dianggo kalebet: Serotonin binding inhibitors (SSRIs), serotonin-norépinephrine reuptake inhibitors (SNRIs), atanapi pregabalin, pikeun ngaleungitkeun gangguan kahariwang sareng ningkatkeun mood. Benzodiapines, pikeun ngubaran gangguan kahariwang akut parna

Emotion: fear
Mineng pisan babaraha terapi diterapkeun ka penderita autofobia atanapi jalmi nu sieun sawaktos keur nyalira. Terapi kahiji nu tiasa dilakukeun nyaeta terapi perilaku kognitif . Terapi ieu fokusna kana latihan pernapasan tur milarian panyebab sieun nu dirasakeun. Peryogi rutin ngiringan terapi ieu ngarah hasilna tiasa gancang katingal. Salian eta diajar ngalola pikiran ge tiasa ngabantos pangubaran perilaku autofobia. Diajar cara ngalawan pikiran negatif perkawis katiisan atanapi kanyaliraan, secara bertahap tiasa ngahartos upami nyalira teh teu pikasieunen atanapi ngabahayakeun. Cara terahir nyaeta nganggo ubar medis. Nginum ubar medis tiasa ngirangan gejala autofobia, conto ubarna nyaeta beta-blocker. Biasana ubar ieu sifatna sementara pikeun hiji jalma tiasa balik ngalakukeun aktivitas.

Emotion: fear
Abdi hoyong bagikeun pangalaman pribadi kuring ngeunaan kumaha carana nyimpen duit jeung tips tabungan anu kuring geus dilarapkeun rada suksés, jadi ulah heran lamun artikel ieu teu pinuh ngajelaskeun prosedur bener keur nyimpen duit, tapi malah ngobrol ngeunaan finances. . Waktu mimiti nyimpen duit, kuring nempo tabungan nominal leutik teuing, jadi puguh kuring, mikir lamun kuring kungsi nyimpen loba, jadi kuring nyimpen 1-2 kali, tabungan antukna spent meuli barang nu éta teu jelas. Kanggo anu gaduh pamikiran anu sami sareng kuring, kuring nyarankeun ngamimitian ngahemat artos kalayan targét mésér barang, sabab rata-rata kuring gagal nabung kusabab teu aya target sareng teu biasa, alias teu konsisten. nu matak meurenan mah misalkeun barang teu jadi dipeser ge urangmasih seneng ku lantaran boga tabungan nu bener.

Emotion: happy
Toilet anu kotor tiasa nyababkeun sagala rupa panyakit anu bahaya. Tong hariwang, turutan padika ieu nalika nganggo jamban kotor supados tetep séhat. 1. Pilih Toilet anu Pang Bersih
Nalika angkat ka kamar mandi, cobian pilih kamar mandi anu katingalina paling bersih. Seuseueurna jalma milih angkat ka kamar mandi anu pangjauhna ti lawang. Janten, mariksa heula ka WC tiasa janten pilihan anu langkung saé. Ieu tiasa dilakukeun nalika toilét kosong. 2. Ulah nempatkeun koper di lantai toilet
Ulah nempatkeun bagasi di lantai. Kuman sareng kokotor tina sapatu bakal ngalih ka barang anjeun sareng pamustunganana tiasa ngalih ka panangan anjeun. Gantung kantong dina gantungan anu disayogikeun upami aya. Lamun henteu, tetep sacaket mungkin ka hal anjeun. Upami mungkin, titipkeun ka kulawarga atanapi babaturan sateuacan angkat ka WC umum.

Emotion: disgusted
Kaduhung teu ngabiasakeun maca buku ti keur leutik. Jadi pas gede teh kabawakeun hoream. Padahal maca buku teh gudangna elmu, jeung lamun biasa maca buku loba hal nu bisa diobrolkeun sabab pengetahuanna anu lega. Urang maca buku teh paling buku-buku pelajaran eta oge kapaksa da kudu ngarti. Jarang maca buku-buku di luar buku mata pelajaran mah. Tapi urang kaasup resep ngoleksi buku. Lamun misalna ka toko buku rek meuli buku pelajaran, pasti urang oge meuli buku novel. Tapi akhirna bukuna teh tara dibaca, sakapeung mah masih keneh diplastikan. Kusabab ngarasa teu butuh tea, padahal loba maca buku bisa ngubah sudut pandang jeung jadi jelema nu wawasanna lega.

Emotion: sad
Acara kawinan jadi acara anu sakral, tangtu oge kudu nyiapkeun persiapan nu mateng sangkan acarana lungsur langsar. Nu kudu diperhatikeun supaya acara kawinan lancar nyaeta, nu kahiji biaya. Biaya ieu gumantung kana konsep kawinanna, rek sederhana atawa megah. Nu kadua tanggal kawin kudu ditangtukeun sabab jang persiapan daftar ka KUA. Nu katilu lokasi kawin kudu ditangtukeun naha dek di imah supaya leuwih hemat, atawa rek di gedung. Nu kaopat jumlah tamu nu diondang, rek dibatasan jang kulawarga deukeut hungkul atawa kabeh diondang. Ieu penting sabab nangtukeun kana jumlah konsumsi. Nu terakhir dekorasi kawin, rek nu sederhana atawa nu mewah, ieu bisa ditangtukeun oge jeung lokasi acara kawinna.

Emotion: happy
Basa nuju sorangan di imah, abdi ngoncian kabeh panto jeung jandela. Sadaya kulawarga nuju ka imah nini nu teu jauh ti imah, abdi mah bagean tunggu imah. Keur anteng ngoprek hape, jol aya sora nu ngetok-ngetok panto, abdi reuwas kacida campur sieun bisi aya nu rek maling. Pas ditempo, euweuh sasaha. Tuluy pindah keketokna kana jandela, pas ditingali teh teu aya sasaha. Abdi langsung ka tengah imah da sieun. Geus kaopat kalina keketok panto, abdi ngantep da sieun. Eh keketokna teh teu eureun-eureun, entos we abi ngawawanian muka panto, pas dibuka lanceuk abdi langsung ngareureuwas hareupeun panto pisan. Abdi pangsoak asa rek pingsan saking reuwasna. Ternyata nu keketok titadi teh emang lanceuk nu ngahaja ngeprank.

Emotion: surprise
Waktu éta kuring jeung misan keur iinditan ku sapédah (anjeunna nunggang kuring dina sapédah) ka warnet jeung urang kudu ngaliwatan gereja, aya loba anjing di sabudeureun gereja jeung kajadian yén dina waktu éta anjing. keur pipis di tempat sampah jeung urang ngaliwat eta sepi, nu waktu eta urang mikir aman naha anjing boga naluri atawa intuisi pikeun ngudag urang, dumadakan dina sakedapan eta ngudag urang, kira 2 méter di tukangeun urang lajeng misan kuring. langsung pedal sakuat-kuatna jeung untung deui kuring salamet diudag anjing. Abdi ngahargaan pisan suku misan urang. Salami kuring nungkulan warnet, kuring sering ngalaman kasusah. komo deui ker di udag-udag sato teh.

Emotion: fear
Henteu ngan ukur ngabantosan ngajaga kaayaan mental, ngobrol sareng babaturan atanapi baraya ogé tiasa masihan mangpaat pikeun kaséhatan fisik urang. Panaliti ti Pusat Panaliti Sepuh di Stockholm, Swédia, mendakan yén jalma anu ngagaduhan kagiatan sosial anu cekap ngagaduhan résiko pikun anu langkung handap. Jalma-jalma anu umumna langkung nyambung sacara sosial ka batur langkung saé dina tés mémori sareng kamampuan kognitif anu sanés. Éta hartina urang ogé kudu terus nyieun babaturan bagja sangkan bisa hirup leuwih sehat jasmani jeung rohani. Urang teu kudu ngadagoan waktu nu pas pikeun papanggih jeung babaturan atawa baraya heubeul, malah bisa lumangsung iraha wae salila urang bisa komunikasi alus. Mun mungkin dina sabelas bulan sejenna hese papanggih sabab teu ngarasa aya momen katuhu, urang sabenerna bisa nyieun moments ogé. Kedah diaku yén sakapeung tanpa disadari aya sababaraha urang babaturan atawa meureun diri urang anu lalaunan mimiti kumalayang jauh.

Emotion: surprise
Agus nyaeta salah sahiji atlet mengbal anu kacida berbakat. Manehna maen di timnas junior jeung mangrupakeun salah sahiji pamaen pangalusna di antara atlet-atlet anu sabaya. Sanajan kitu, hirup Agus berobah nalika Agus ngalaman kacilakaan dahsyat. Waktu manehna naek motor, treuk nu tarik ngalajuna nabrak Agus ti gigir. Agus cilaka. Luka-lukana kacida parna sarta kudu dilumpatkeun ka rumah sakit. Saberesna dipariksa ku dokter, kacida sialna, suku kencana ancur sarta teu bisa dipertahankeun deui. Agus kudu dioperasi, hartina sukuna kudu diamputasi. Ieu pangalaman anu kacida hanjelu pikeun Agus. Karir  maen balna ngadadak eureun. Manehna geus teu bisa deui maen kalayan cara anu sarua siga samemehna. Agus kacida sedih jeung ambek ku kajadian ieu.

Emotion: sad
Salian ti runtah anu numpuk dina tempat umum, abdi oge paling teu resep kana runtah anu ditumpukkeun di tempat ngumbah wadah. Runtah tilas dahar, runtah tilas masak anu ditumpukkeun dina wadah tempat ngumbah wadah teh nyieun urang jadi hoream ngumbah wadah lantaran kedah misahkeun heula runtah tina piring. Komo lamun runtahna tos minuhan bagian saringanna anu nyieun mangpet jeung piring-piring janten kakeeum ku cai anu pacampur jeung runtah. Sae na mah sateuacan nyimpen piring kanggo dikumbah, kedah di piceun heula runtahna, minimal mah runtah palastik jeung runtah baseuh ulah dihijikeun jeung diasupkeun kana tempat ngumbah wadah ai hoream ngumbahna mah. 

Emotion: disgusted
Lulus ti SMA abdi tos gaduh rencana hoyong kuliah di jurusan Hukum. Ieu oge tos janten cita-cita abdi ti SMP keneh. Abdi nyobian ujian kanggo asup ka jurusan hukum di salah sahiji perguruan tinggi. Abdi tos yakin pisan bakal katarima di perguruan tinggi, malahan abdi ngomong ka rerencangan lamun abdi lolos abdi bakal meulikeun tuangeun kanggo rerencangan. Pas tos waktosna pengumuman, abdi sareng sakulawargi ngantosan di hareupeun komputer lantaran hasilna diumumkeun di website. Abdi tos atoh pisan lantaran teu sabar hoyong geura kuliah. Tapi pas dibuka hasilna teu lulus, abdi teu percaya nepikeun mastikeun sababaraha kali. Butuh waktos samingguan nepikeun abdi narima yen abdi teu lulus kuliah di kampus anu abdi hoyong. 

Emotion: sad
KKN atawa singketan na Korupsi, Kolusi jeung Nepotisme teh hararese pisan nya di lawan, ieu teh loba pisan kajadian jeung makin ngaraja lela ayeuna komo di dunya pagawean. Jelema anu teu miluan KKN sigana bakal hese meunangkeun pagawean. Kusabab ayeuna rata rata lamun hayang asup ka tempat di gawe anu alus biasana kudu di bawa ku batur anu sok di sebat orang dalem orang dalam ieu teh oge osok menta duit pungutan. Sikep sikep jeung budaya kawas kieu teh loba tapi kudu di leungikeun, kusabab lamun di gawe teh kudu jujur ulah sok nyokot pagawae an batur, batur teh geus loba usaha pastina sangkan bisa meunangkeun pagawean karesepna. Matak wajar pisan yen jelema anu geus usaha meunang teh kuciwa jeung ambek pisan kana jelema anu asup gawe ku cara KKN.

Emotion: angry
Salah sahiji kasus nu nuju booming teh nyaeta kasus pencurian di sahiji toko nu aya di Medan. Kasus pencurianna teh dilakukeun jam sabelas peuting. Penjaga tokona teh masih keneh aya di meja kasir sabab emang tokona dua puluh opat jam. Pas penjaga toko keur sorangan, jol aya nu meuli tapi make tutup raray, tuluy teu lila kalah nodongkeun pistol ka penjaga toko bari menta hape jeung uang. Penjaga toko teh da sieun pisan, jadi nurut kana sagala nu diparentahkeun. Pas geus kacumponan kabeh, nembe indit bari ngancam si penjaga toko. Tah tina hal ieu urang bisa nyokot pelajaran yen mun keur gawe tengah peuting teh kudu didampingan, ulah sosoranganan. Sabab hal buruk nu nimpa jalma mah datangna teu bisa diprediksi. Jadi, demi nyegah hal buruk, mendingan lakukeun we gawe babarengan, komo mun peuting mah!

Emotion: fear
Basa nuju bade pindahan imah, abdi dipiwarang ngabongkar kamar jeung mawa barang nyalira, janten barang-barang pribadi mah teu dihijikeun jeung nu sanes supados teu hese mereskeun na. Abdi langsung ngabungkusan kabeh barang anu aya dina kamar. Mulai ti acuk, nepikeun sapatu jeung karpet nu aya di kamar. Tapi aya hiji deui tempat anu teu acan kuring bongkar. Pas dibongkar, epekteh didinya seeur barang anu tiasa dipake keneh, hampir wae bade dipiceun lantaran tos lami teu dibuka. Abdi langsung meresan eta barang-barang. Tapi pas nuju ngelapan barang-barang eta abdi nimu hiji flashdisk anu geus lila leungit. Abdi bungah pisan lantaran tiasa ngabalikeun deui data-data anu baheula. 

Emotion: happy